**Azərbaycan Respublikasının Qida Təhlükəsizliyi Agentliyinin 2018- ci il 16 may tarixli Ü-012 nömrəli əmri ilə təsdiq edilmiş**

**Azərbaycan Respublikasına idxal edilən quş ətinə dair**

**BAYTARLIQ-SANİTARİYA TƏLƏBLƏRİ**

Azərbaycan Respublikasına idxala məhsulun ixracata tədarükü haqqında ixracatçı ölkənin mərkəzi dövlət baytarlıq xidmətinin icazəsinə malik və onun daimi nəzarətində olan quş əti emalı müəssisələrində sağlam quşların kəsimi və emalından əldə olunmuş quş əti məhsullarına icazə verilir. Əti Azərbaycan Respublikasına ixrac üçün nəzərdə tutulmuş quş ixracatçı ölkənin dövlət baytarlıq xidməti tərəfindən aparılan kəsimdən öncə baytarlıq müayinəsindən, onlardan olan cəmdəklər və orqanlar isə kəsimdən sonra baytarlıq-sanitariya ekspertizasından keçməlidir. Ətin insanın qida üçün istifadəsinə yararlı olması təsdiq edilməlidir.

Qablaşdırılmış ətin və ya poliblokun üzərində damğalanma işarəsi (baytarlıq möhürü) olmalıdır. Damğalanmış etiket qablaşdırmanın üzərinə açma zamanı etiketin bütövlüyünün pozulmasının mümkün olmaması tərzdə yapışdırılmalıdır.

Quş əti xəstəliklərindən rəsmi olaraq yoluxucu xəstəliklərdən azad təsərrüfatlarda və inzibatı ərazilərdə saxlanılmış sağlam quşların kəsimindən əldə olunmalıdır, o cümlədən:

a) ölkənin inzibati ərazisində son 3 il ərzində - donuzların Afrika taunundan;

b) inzibati ərazidə (ştat, əyalət, torpaq, dairə və s.) son 12 ay ərzində - dabaq xəstəliyindən;

c) inzibati ərazidə (ştat, əyalət, torpaq, dairə və s.) son 6 ay ərzində - Nyukasl xəstəliyindən, yüksək patogenli quş qripindən (YPQQ) və aşağı patogenli quş qripindən (APQQ);

 d) toyuq və hind toyuğu təsərrüfatları – təsərrüfatın ərazisində son 6 ay ərzində - ornitoza (psittakoz), paramiksoviruslu infeksiyaya, infeksion larinqotraxeitə, infeksion ensefalomielitə, hind toyuqlarının rinotraxeitinə görə;

f) qaz və ördək təsərrüfatları – təsərrüfatın ərazisində son 6 ay ərzində - ornitoza, Derji xəstəliyinə, ördək balalarının viruslu hepatitinə görə;

e) quşlar BEB-in “Quruda Yaşayan Heyvanların Sağlamlıq Məcəlləsi”nin tələblərinə uyğun olaraq salmonelyoza görə sağlam tanınmış təsərrüfatlardan kəsimə gətirilir.

Ət tərkibində gen mühəndisliyinin üsulları və ya digər genetik cəhətdən modifikasiya edilmiş mənbələr vasitəsilə istehsal edilmiş xammal tərkibli yemlərlə yemləndirilməmiş quşların kəsimindən alınmalıdır.

Aşağıdakı quş ətinin Azərbaycan Respublikasına idxalına icazə verilmir:

- kəsimdən sonra baytarlıq-sanitariya ekspertizası zamanı yoluxucu xəstəliklərə xas olan dəyişikliklər, helmintlərə məruz qalma, həmçinin müxtəlif maddələrlə zəhərlənmələr zamanı;

- içalatı çıxardılmış və ya içalatı yarı çıxardılmış quşların;

- orqanoleptik göstəricilərə görə keyfiyyətsiz;

- dondurulmuş quş üçün əzələ dərinliyində mənfi 18 dərəcə Selsidən yuxarı temperatura malik;

- tərkibində konservləşdirmə vasitələri olan;

- salmonella ilə çirklənmiş quş cəmdəyi və orqan toxuması;

- rəngləndirici maddələr və iyli maddələrlə, ionlaşdırıcı işıq saçanlar və ya ultrabənövşəyi şüalarla işlənmiş;

- tünd piqmentasiyaya malik (hind toyuğu və firəngtoyuğundan başqa);

- xarab olma əlamətlərinə malik;

- istifadəsi üzrə tövsiyə edilmiş müddətlərdən gec kəsimdən öncə yeridilmiş təbii və ya sintetik estrogenlərin, hormonal maddələrin, tireostatik preparatların, antibiotiklərin, pestisidlərin və digər medikamentoz vasitələrin təsirinə məruz qalmış quşun kəsimindən alınmışdır.

 Quş ətinin mikrobioloji, kimyəvi, toksikoloji və radioloji göstəriciləri Azərbaycan Respublikasında qüvvədə olan baytarlıq və sanitariya tələblərinə cavab verməlidir.

 Tara və qablaşdırma materialı birdəfəlik istifadə üçün olmalı və gigiyenik tələblərə cavab verməlidir.

 Nəqliyyat vasitələri ixracatçı ölkədə qəbul edilmiş qaydalara uyğun işlənilir və hazırlanır.

 Hazırkı tələblərdə göstərilmiş şərtlərin yerinə yetirilməsi diaqnostik müayinələrin və peyvəndlərin aparıldığı tarixlərin göstərildiyi ixracatçı ölkənin dövlət baytar həkimi tərəfindən imzalanmış, ona aydın olan dildə və beynəlxalq dildə tərtib olunmuş baytarlıq sertifikatları ilə tam təsdiq olunmalıdır.

Quş ətinin Azərbaycan Respublikasına göndərilməsi üçün yüklənilməsi yalnız idxalçı tərəfindən Azərbaycan Respublikasının Qida Təhlükəsiziliyi Agentliyindən icazənin alınmasından sonra mümkündür.

 Azərbaycan Respublikasının Qida Təhlükəsizliyi Agentliyi məhsulun Azərbaycan Respublikasına mümkün idxalı üçün quşun kəsimdən öncə yoxlanılması və ixracatçının müəssisələrində cəmdəklərin və daxili orqanların baytarlıq-sanitariya ekspertizasının aparılması və quş əti emal edən müəssisələrin öz baytar mütəxəssislərinin qüvvəsi ilə attestasiya edilməsi hüququnu özündə saxlayır.